מטוסי מסרשמיט Me-262 שהיה מטוס הקרב הסילוני המבצעי הראשון.
**מטוס קרב של הדור הראשון** הוא מטוס קרב סילוני שיוצר בין שנות ה-1940 המאוחרות ועד לשנות ה-1950 המוקדמות לערך. בדור זה ראשוני מטוסי הקרב הסילוניים החלו לעלות לאוויר ולכן הטכנולוגיות שלהם היו פשוטות ובפרט מערכות המנוע התאפיינו בחוסר בשלות שבאו לידי ביטוי באמינות, נצילות דלק ודחף נמוכים יחסית. את מטוסי הדור הראשון ניתן לחלק לשתי קבוצות עיקריות: מטוסי דור ראשון מוקדמים שפותחו לקראת סוף מלחמת העולם השנייה והתאפיינו בכנפיים ישרות בעיקר ולא הותאמו למהירויות עבר ועל קוליות, ומטוסי דור ראשון מאוחרים שהתאפיינו בכנפיים משוכות והתאמה למהירויות עבר ועל קוליות.

מטוסי דור ראשון מוקדמים
-----------------------

מטוסי דור ראשון המוקדמים כללו מאפיינים אווירודינמיים שאימצו ממטוסי בוכנה בני אותה תקופה, בעיקר במבנה הכנפיים ומייצבי כיוון וגובה, מנועי בוכנה שימשו לבחינת התכנון של המטוס לפני התקנת מנועי הסילון במטוס. 
המסרשמיט Me 262 שהמריא לראשונה עם מנועי סילון ב-1942, נכנס לשירות ב-1944 והיה למטוס הסילון המבצעי הראשון. המטוס כלל כנף משוכה ב-18 מעלות, אך זה נבע משיקולי איזון ולא משיקולים אווירודינמיים, בגלל התקנת שני מנועים על גבי הכנפיים ותא הטייס שנשאר מעל לכנפיים, כמו כן זווית המשיכה היא קטנה מדי מכדי לשנות את תכונות ההטסה של המטוס במהירויות עבר-קוליות.

הבריטים פיתחו את הגלוסטר מטאור, שנכנס לשירות בשנת 1944 והתאפיין בעיצוב אווירודינמי שמרני למדי וכלל כנפיים ישרות ושני מנועים בבתי מנוע בכנפיים עצמן, תא הטייס הותקן לפני הכנף.

האמריקאיים פיתחו את ה-P-59 איירוקומט שהיה למטוס הסילון הראשון שלהם, אך ביצועיו היו נחותים מול ה-P-51 מוסטנג ולכן המטוס לא ראה שירות מבצעי ושימש ככלי מחקר ולמידה על תכונות ההנעה הסילונית.
לקראת סוף המלחמה האמריקאיים פיתחו את ה-P-80 שוטינג סטאר, אך הוא לא הספיק להיכנס לשירות לפני סוף המלחמה.

מאפיין נוסף של מטוסים אלה הוא חוסר התחכום האוויוני יחסית אפילו למטוסי בוכנה, כאשר חוץ מגרסת קרב-לילה אחת של ה-Me 262 שנבנתה בכמויות קטנות, אף אחד מהמטוסים המוקדמים לא כלל מכ"ם במהלך מלחמת העולם השנייה.

### מטוסים משולבים בוכנה-סילון

מטוסי סילון מוקדמים סבלו מתאוצה איטית במהירויות נמוכות ולכן מהנדסי סילון חיפשו איך לשפר נתון זה. אחד הפתרונות היה להתקין מנוע בוכנה עם מדחף בקדמת המטוס ומנוע סילון מאחורה, כאשר מנוע הבוכנה יהיה יעיל במהירויות וגובה נמוכים, ומנוע הסילון יהיה יעיל במהירויות וגבהים גבוהים. מספר מטוסים נבנו בתצורה זאת, דוגמת ה-FR-1 פיירבול. בעוד מטוסים אחרים כללו מנוע טורבו פרופ כחלופה למנועי סילון דוגמת ה-XF2R דארק שארק וה-XF-84H ת'אנדרסקריץ' שלא נכנסו לשירות מבצעי.

מטוסי דור ראשון מאוחרים
-----------------------

לאחר מלחמת העולם השנייה המחקר הגרמני בנושא כנפיים משוכות, ואווירודינמיקה עבר-קולית נפלו בידי בעלות הברית ואלה החלו במחקרי אישוש משלהם ובשילוב המאפיינים במטוסים החדשים. הדוגמאות הבולטות ביותר למטוסים בעלי כנפיים משוכות הם המיג 15 וה-F-86 סייבר אשר התעלו על כל המטוסים ישרי הכנף במלחמת קוריאה.

מטוסים מאוחרים אלה גם התאפיינו בתחכום אוויוני גדול יותר, כאשר ה-F-86 כלל מכ"ם פשוט לכוונת התותח, ומטוסי קרב-לילה ייעודיים עם ממערכות מכ"ם מתקדמות יותר שלרוב דרשו איש צוות נוסף לתפעולם, החלו להיות יותר בולטים.

רשימת מטוסי דור ראשון
---------------------

| דגם מטוס | מדינה | סוג המטוס | טיסה ראשונה | הערות |
| --- | --- | --- | --- | --- |
| מסרשמיט Me 262 | גרמניה הנאציתגרמניה הנאציתגרמניה הנאצית | קרב | 1941 | מטוס הקרב הסילוני הראשון |
| מסרשמיט Me 162 | גרמניה הנאציתגרמניה הנאציתגרמניה הנאצית | קרב | 1944 | ראה שירות מוגבל בסוף מלחמת העולם השנייה |
| גלוסטר מטאור | בריטניהבריטניהבריטניה | קרב | 1943 |  |
| דה הבילנד ומפייר | בריטניהבריטניהבריטניה | קרב | 1943 |  |
| דה הבילנד וונום | בריטניהבריטניהבריטניה | יירוט/קרב-לילה | 1949 |  |
| גלוסטר ג'אוולין | בריטניהבריטניהבריטניה | קרב-הפצצה | 1951 |  |
| סי הוק | בריטניהבריטניהבריטניה | קרב | 1947 |  |
| סופרמרין אטאקר | בריטניהבריטניהבריטניה | קרב | 1946 |  |
| סופרמרין סוויפט | בריטניהבריטניהבריטניה | קרב | 1948 |  |
| גלוסטר ג'אוולין | קנדהקנדהקנדה | קרב | 1951 |  |
| אוורו קנדה CF-100 | קנדהקנדהקנדה | יירוט/קרב-לילה | 1950 |  |
| דאסו אוראגן | צרפתצרפתצרפת | קרב | 1948 |  |
| דאסו מיסטר | צרפתצרפתצרפת | קרב-הפצצה | 1951 |  |
| סאאב 21R | שוודיהשוודיהשוודיה | קרב-הפצצה | 1947 |  |
| סאאב טונאן | שוודיהשוודיהשוודיה | קרב-הפצצה | 1948 |  |
| סאאב לאנסן | שוודיהשוודיהשוודיה | קרב-הפצצה | 1948 |  |
| P-59 איירקומט | ארצות הבריתארצות הבריתארצות הברית | קרב | 1944 |  |
| FR-1 | ארצות הבריתארצות הבריתארצות הברית | קרב | 1944 |  |
| P-80 שוטינג סטאר | ארצות הבריתארצות הבריתארצות הברית | קרב | 1944 |  |
| FH פנטום | ארצות הבריתארצות הבריתארצות הברית | קרב | 1945 |  |
| FJ-1 פיורי | ארצות הבריתארצות הבריתארצות הברית | קרב | 1944 |  |
| F6U פיירט | ארצות הבריתארצות הבריתארצות הברית | קרב | 1946 | ראה שירות מוגבל ללא שירות מבצעי, הוצא מהר ממצבת הצי. |
| F-86 סייבר | ארצות הבריתארצות הבריתארצות הברית | קרב | 1947 |  |
| F2H באנשי | ארצות הבריתארצות הבריתארצות הברית | קרב | 1947 |  |
| FJ-2/-3 פיורי | ארצות הבריתארצות הבריתארצות הברית | קרב | 1951 |  |
| F3H דימון | ארצות הבריתארצות הבריתארצות הברית | קרב | 1951 |  |
| F7U קאטלס | ארצות הבריתארצות הבריתארצות הברית | קרב | 1951 |  |
| FJ-4 פיורי | ארצות הבריתארצות הבריתארצות הברית | קרב | 1951 |  |
| F9F פאנת'ר | ארצות הבריתארצות הבריתארצות הברית | קרב-הפצצה | 1947 |  |
| F-84 ת'אנדרג'ט | ארצות הבריתארצות הבריתארצות הברית | קרב-הפצצה | 1946 |  |
| F-94 סטארפייר | ארצות הבריתארצות הבריתארצות הברית | יירוט/קרב-לילה | 1949 |  |
| F-89 סקורפיון | ארצות הבריתארצות הבריתארצות הברית | יירוט/קרב-לילה | 1948 |  |
| F3D ססקאינייט | ארצות הבריתארצות הבריתארצות הברית | יירוט/קרב-לילה | 1948 |  |
| מיג 9 | ברית המועצותברית המועצותברית המועצות | קרב | 1946 |  |
| יאק 15 | ברית המועצותברית המועצותברית המועצות | קרב | 1946 |  |
| יאק 17 | ברית המועצותברית המועצותברית המועצות | קרב | 1947 |  |
| מיג 15 | ברית המועצותברית המועצותברית המועצות | קרב | 1947 |  |
| יאק 23 | ברית המועצותברית המועצותברית המועצות | קרב | 1947 |  |
| יאק 25 | ברית המועצותברית המועצותברית המועצות | יירוט/קרב-לילה | 1952 |  |
| מיג 17 | ברית המועצותברית המועצותברית המועצות | קרב | 1950 |  |
| לאבוצ'קין La-15 | ברית המועצותברית המועצותברית המועצות | קרב | 1948 |  |
| שניאנג J-5 | הרפובליקה העממית של סיןהרפובליקה העממית של סיןהרפובליקה העממית של סין | קרב | 1956 | גרסה סינית של המיג 15. |
|

| דורות של מטוסי קרב |
| --- |
| 

|  |
| --- |
| דור ראשון • דור שני • דור שלישי • דור רביעי • דור חמישי • דור שישי (עתידי) |

 |